CELEX: 32017D1368
Language: bg
Date: 2017-05-11 00:00:00
Title: Решение (ЕС) 2017/1368 на Съвета от 11 май 2017 година за подписване от името на Европейския съюз и неговите държави членки и за временно прилагане на Третия допълнителен протокол към Споразумението за асоцииране между Европейската общност и нейните държави членки, от една страна, и Република Чили, от друга страна, предвид присъединяването на Република Хърватия към Европейския съюз

27.7.2017   
            
            
               BG
            
            
               Официален вестник на Европейския съюз
            
            
               L 196/1
            
         РЕШЕНИЕ (ЕС) 2017/1368 НА СЪВЕТА
   от 11 май 2017 година
   за подписване от името на Европейския съюз и неговите държави членки и за временно прилагане на Третия допълнителен протокол към Споразумението за асоцииране между Европейската общност и нейните държави членки, от една страна, и Република Чили, от друга страна, предвид присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 5 от него,
   като взе предвид Акта за присъединяване на Република Хърватия, и по-специално член 6, параграф 2 от него,
   като взе предвид предложението на Европейската комисия,
   като има предвид, че:
   
               (1)
            
            
               В съответствие с член 6, параграф 2 от Акта за присъединяване на Република Хърватия присъединяването на Хърватия към inter alia Споразумението за асоцииране между Европейската общност и нейните държави членки, от една страна, и Република Чили, от друга страна (1) („Споразумението“), трябва да бъде одобрено посредством протокол към посоченото споразумение („Протоколът“). Съгласно Споразумението за такива присъединявания се прилага опростена процедура, при която протоколът се сключва от Съвета, действащ единодушно от името на държавите членки, и от съответната трета държава.
            
         
               (2)
            
            
               На 14 септември 2012 г. Съветът упълномощи Комисията да започне преговори със съответните трети държави с оглед на присъединяването на Хърватия към Съюза. Преговорите с Чили приключиха успешно с парафирането на Протокола на 9 юли 2015 г. в Брюксел.
            
         
               (3)
            
            
               Протоколът следва да бъде подписан.
            
         
               (4)
            
            
               Протоколът следва да се прилага временно до приключване на процедурите по влизането му в сила,
            
         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Европейския съюз и неговите държави членки на Третия допълнителен протокол към Споразумението за асоцииране между Европейската общност и нейните държави членки, от една страна, и Република Чили, от друга страна, предвид присъединяването на Република Хърватия към Европейския съюз, при условие на сключването на посочения Протокол.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) Протокола от името на Съюза и неговите държави членки.
   Член 3
   Протоколът се прилага временно, считано от 1 юли 2013 г., в съответствие с член 14, параграф 2 от него, до приключване на процедурите, необходими за влизането му в сила.
   Член 4
   Настоящото решение влиза в сила в деня на приемането му.
   
      Съставено в Брюксел на 11 май 2017 година.
      
         
            За Съвета
         
         
            Председател
         
         C. CARDONA
      
   
   
      (1)  ОВ L 352, 30.12.2002 г., стр. 3.